സ്വാതന്ത്ര്യ ദിനത്തോട് അനുബന്ധിച്ച് കശ്മീരില് പാക് ഭീകര് ലക്ഷ്യമിട്ടത് വന് ആക്രമണ പദ്ധതി 15 മണിക്കൂര് നീണ്ട പോരാട്ടത്തിനൊടുവില് സുരക്ഷാസേന തകര്ത്ത് ദേശീയപാത ആക്രമിക്കാനുള്ള നീക്കം ഒരു പാക് ഭീകരനെ വധിച്ചു റോക്കറ്റ് ലോഞ്ചര് ഉള്പ്പെടെ വന് ആയുധശേഖരം കണ്ടെത്തി ശ്രീനഗര്: സ്വാതന്ത്ര്യ ദിനത്തോടനുബന്ധിച്ച് ജമ്മു കശ്മീരില് ഭീകരാക്രമണം നടത്താനുള്ള പാക് ഭീകരരുടെ പദ്ധതി സുരക്ഷാസേന തകര്ത്തു. 15 മണിക്കൂര് നീണ്ടു നിന്ന വെടിവെപ്പിന് ശേഷം ഒരു പാക് ഭീകരനെ വധിച്ചതായി കശ്മീര് സോണ് പൊലീസ് അറിയിച്ചു. ഏറ്റുമുട്ടല് നടന്ന സ്ഥലത്തുനിന്ന് തോക്ക്, ഗ്രനേഡ്, റോക്കറ്റ് ലോഞ്ചര് തുടങ്ങിയ വന് ആയുധശേഖരം കണ്ടെത്തിയതായും പൊലീസ് വ്യക്തമാക്കി. വ്യാഴാഴ്ച ഉച്ചയ്ക്ക് ശ്രീനഗര്ജമ്മു ദേശീയ പാതയില് ബിഎസ്എഫ് വാഹനവ്യൂഹത്തിന് നേരെ തീവ്രവാദികള് വെടിയുതിര്ത്തതോടെയാണ് ഏറ്റുമുട്ടല് ആരംഭിച്ചത്. പട്രോളിങ് നടത്തുന്നതിനിടെ സമീപത്തെ ആളൊഴിഞ്ഞ കെട്ടിടത്തിനുള്ളില് നിന്നും ഭീകരര് വെടിയുതിര്ക്കുകയായിരുന്നു. സുരക്ഷാ സേനയും ശക്തമായി തിരിച്ചടിച്ചതോടെയാണ് ഏറ്റുമുട്ടല് ഉണ്ടായത്. വെള്ളിയാഴ്ചയും തുടര്ന്ന വെടിവെപ്പില് രണ്ട് സ്വദേശികള്ക്കും നാല് സുരക്ഷാ ഉദ്യോഗസ്ഥര്ക്കും പരിക്കേറ്റു. ഇവരുടെ ആരോഗ്യനില തൃപ്തികരമാണ്. പ്രദേശത്ത് പൊലീസ് ഉപയോഗിച്ച രണ്ട് ഡ്രോണുകള് ഭീകരര് വെടിവെച്ചിട്ടു. തുടര്ന്ന് നടത്തിയ ഏറ്റുമുട്ടലിലാണ് ഭീകരരിലൊരാളെ സുരക്ഷാ സൈന്യം വധിച്ചത്. ഒരു വലിയ ദുരന്തമാണ് സൈന്യം ഒഴിവാക്കിയത്. സ്വാതന്ത്ര്യ ദിനത്തോടനുബന്ധിച്ച് ദേശീയപാതയില് വലിയ ആക്രമണത്തിനാണ് ഭീകരര് പദ്ധതിയിട്ടത്കശ്മീര് ഐജി വിജയ് കുമാര് പറഞ്ഞു. ബരാമുള്ളശ്രീനഗര് അല്ലെങ്കില് ഖാസിഗുണ്ട്പാന്ത ചൗക് എന്നീ ദേശീയപാതകളില് ആക്രമണ സാധ്യതയുണ്ടെന്ന് പൊലീസിന് വിവരം ലഭിച്ചിരുന്നു. അതുകൊണ്ടുതന്നെ സജ്ജമായിരുന്നെന്നും പൊലീസ് വ്യക്തമാക്കി. സംഭവത്തില് അന്വേഷണം ആരംഭിച്ചു. ഏറ്റുമുട്ടലിന്റെ പശ്ചാത്തലത്തില് പ്രദേശത്ത് അതീവ ജാഗ്രതാ നിര്ദ്ദേശം പുറപ്പെടുവിച്ചു. മേഖല പൂര്ണമായും സൈന്യത്തിന്റെ നിയന്ത്രണത്തിലാണ്. Stories you may Like